דיפלודוקימורפה

דיפלודוקימורפה (שם מדעי: Diplodocimorpha) היא קבוצת דינוזאורים צמחוניים בני אינפרא-סדרת הזאורופודים שהתקיימו מהיורה התחתון עד הקרטיקון העליון לפני 175 עד 93 מיליון שנה מזמננו. קבוצה זו כוללת את מרבית בני קבוצת דמויי-דיפלודוקיים, למעט את ההפלוקנטוזאורוס שהוא בעל אב קדמון משותף קדום יותר.

הקבוצה הוגדרה ב-1995 בידי החוקרים קלבו וסלגדו (Calvo & Salgado) והיא כוללת שלוש משפחות: רבאצ'יזאוריים, דיקראוזאוריים ודיפלודוקיים - שתי האחרונות שייכות גם לקבוצה פלגליקאודטה, אשר תוארה בעת האחרונה על סמך דמיון גדול בין שתיהם.

מינים אלה שגשגו הן ביורה והן בקרטיקון וחלקם היו מינים ענקיים, בעוד אחרים כמו האמרגזאורוס היו צנועים יותר בגודלם ובעלי רצועת "מוטות", שנוצרו מהחוליות הארוכות שלהם, לאורך הגב והצוואר. ייתכן שאף היה להם מפרש לאורכו.

מיון
קבוצה דיפלודוקימורפה (Diplodocimorpha)
משפחה רבאצ'יזאוריים (Rebbachisauridae)
קבוצה פלגליקאודטה (Flagellicaudata)
משפחה דיקראוזאוריים (Dicraeosauridae)
משפחה דיפלודוקיים (Diplodocidae)

קישורים חיצוניים

קטגוריה:דמויי-דיפלודוקיים